钦定古今图书集成/理学汇编/学行典/第193卷 > 刘均美
## 钦定古今图书集成/理学汇编/学行典/第193卷 > 刘均美

按《杭州府志》：“刘均美，钱塘人。世以医名。均美性孝友，
异母弟胜生三岁，父病且革，顾均美指胜不能言。均
美泣曰：‘大人宽心，他日当如大人意’。父首肯，始瞑。均
美为教养，娶妻生子，尽以父产让胜，而自构屋北郭。
洪武闲，以闾右入京师，居织锦坊，仍以医行。每日丐
药者无算，均美必先施丐者，而后次第及市者曰：‘后
彼丐者，恐以丐自嫌’。”后遂不来。郡人许昉游国学，贫
无以自给，均美延之家。昉死，为殡殓，归其棺以葬，寿
九十卒。所著有《拔萃类方》四十卷，《刘氏庆源录》三卷。
子用宾，孝友，能世其家，亦喜施女。婿张璟，家富，悉以
让其兄。父临没，语之曰：“为汝埋黄金首饰、白银三千
馀两土中，他日可取用也。”后兄荡废，凄郁不堪，璟特
告兄埋金处尽奉之。